ריגיקוגו

ה**ריגיקוגו** (באסטונית: **Riigikogu**; *riigi* - של המדינה, *kogu* - אספה) הוא הפרלמנט החד-ביתי של אסטוניה. בנוסף לאישור החקיקה, הפרלמנט ממנה פקידים בכירים, לרבות ראש הממשלה והשופט העליון של בית המשפט העליון, ובוחר (לבד או, במידת הצורך, יחד עם נציגי השלטון המקומי במסגרת חבר אלקטורים רחב יותר) את הנשיא. בין יתר עיסוקיו מאשרר הריגיקוגו אמנות בין-לאומיות משמעותיות המטילות חובות צבאיות וקנייניות ומביאות לשינויים בחוק, וכן מאשר את תקציב המדינה שמציגה הממשלה ומפקחת על הרשות המבצעת.

## היסטוריה

23 באפריל 1919, מושב הפתיחה של האספה המכוננת האסטונית , נחשב לתאריך הקמת הפרלמנט של אסטוניה. בריגיקוגו, שנוסד על פי חוקת אסטוניה  מ-1920, היו 100 חברים שנבחרו לכהונה של שלוש שנים על בסיס ייצוג יחסי. הבחירות נקבעו ליום ראשון הראשון במאי של השנה השלישית לפרלמנט. הבחירות הראשונות לריגיקוגו התקיימו ב-1920. מ-1923 עד 1932 התקיימו ארבע בחירות נוספות לריגיקוגו. הבחירות היו על בסיס אזורי, ללא אחוז חסימה בשתי הבחירות הראשונות, אך משנת 1926 נעשה שימוש באחוז חסימה מתון (2%). מפגשי הריגיקוגו מתקיימים בטירת טומפאה, שם הוקם בניין חדש בסגנון אקספרסיוניסטי יוצא דופן בחצר הטירה מימי הביניים בשנים 1920–1922.

בשנת 1933 אושרו תיקונים לחוקה הראשונה במשאל עם, בהם ניתן יותר כוח לנשיא. בשנה שלאחר מכן השתמש הנשיא בסמכויות החדשות הללו כדי לפזר את הפרלמנט והכריז על ממשל צבאי כדי למנוע הפיכה לכאורה. בשנת 1937 אושרה חוקה שנייה במשאל עם, בה הונהג בית מחוקקים דו-ביתי, שכלל את בית הנבחרים (ריגיווליקוגו, Riigivolikogu) והמועצה הלאומית (ריגינוקוגו, Riiginõukogu). לאחר מכן נערכו בחירות בשנת 1938, בהן הורשו להתמודד רק מועמדים בודדים.

בתקופות הכיבוש הסובייטי (1940–1941), הכיבוש הגרמני (1941–1944), והכיבוש הסובייטי השני (1944–1991) פורק הפרלמנט. מבנה הריגיקוגו שימש את הסובייט העליון של הרפובליקה הסובייטית הסוציאליסטית האסטונית במהלך שלטון ברית המועצות.

### השבת העצמאות
בספטמבר 1992, שנה לאחר קבלת העצמאות מחדש של אסטוניה מברית המועצות, התקיימו בחירות לפרלמנט על בסיס החוקה השלישית שהתקבלה במשאל עם בקיץ של אותה שנה. חוקת 1992, שהצהירה במפורש על רציפותה עם המדינה האסטונית כפי שהתקיימה בין 1918 ל-1940, הכריזה על חזרתו של בית מחוקקים חד-ביתי עם 101 חברים. הבחירות האחרונות לפרלמנט נערכו ב-5 במרץ 2023. ההבדלים העיקריים בין השיטה הנוכחית לשיטת ייצוג פרופורציונלי הם אחוז החסימה, שנקבע ל-5%, והשימוש בנוסחת ד'הונט שונה (המחלק מועלה בחזקת 0.9). שינוי זה גורם לחוסר יחסיות גדול יחסית מאשר בצורה הרגילה של הנוסחה.

## הקצאת מושבים נוכחית
[ממוזער|בניין הפרלמנט ב[טירת טומפאה, מקום מושבו של הפרלמנט.]]
*מפלגת הרפורמה: 39
**מנהיגה: קריסטן מיחאל
*אסטוניה 200: 13
**קריסטינה קאלאס
*מפלגת המרכז: 8
**מנהיג: מיחאיל קולברט
*מפלגת העם השמרנית: 10
**מנהיג: מרטין הלמה
*מפלגת המולדת: 11
**מנהיג: אורמס ריינסלו
*המפלגה הסוציאל-דמוקרטית: 14
**מנהיג: לאורי לאנמטס 
**הלאומנים והשמרנים האסטונים: 1
**מנהיג: סילבר קוסיק
*עצמאיים: 5
**ריימונד קלג'ולאיד
**מרטין רפינסקי
**אנסטסיה קובלנקו-קולברט
**סים קייזלר
**מיחאיל סטאלנוהין

## הרכבי הפרלמנט בעבר
### [[הבחירות הפרלמנטריות באסטוניה 1992|1992–1995]]

### [[הבחירות הפרלמנטריות באסטוניה 1995|1995–1999]]

### [[הבחירות הפרלמנטריות באסטוניה 1999|1999–2003]]

### [[הבחירות הפרלמנטריות באסטוניה 2003|2003–2007]]

### [[הבחירות הפרלמנטריות באסטוניה 2007|2007–2011]]

### [[הבחירות הפרלמנטריות באסטוניה 2011|2011–2015]]

### [[הבחירות הפרלמנטריות באסטוניה 2015|2015–2019]]

### [[הבחירות הפרלמנטריות באסטוניה 2019|2019–2023]]

### [[הבחירות הפרלמנטריות באסטוניה 2023|2023–הווה]]

## יושבי ראש הריגיקוגו
שכרו של יושב הראש הוא 5,288 אירו לחודש.

### 1921–1937

### יושבי ראש הריגיווליקוגו ([[הבית התחתון]])

### יושבי ראש הריגינוקוגו ([[הבית העליון]])

### יושב ראש המועצה העליונה (1990–1992)

### מאז 1992

## לקריאה נוספת

* 


## קישורים חיצוניים

* 

## הערות שוליים

אסטוניה
קטגוריה:אסטוניה: פוליטיקה